ลือกันให้แซด 22 ม.ค. 2553
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันศุกร์ที่ 22 ม.ค. 2553
22 ม.ค. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันศุกร์ที่ 22 ม.ค. 2553 
*** พิษการเมืองไทย กดดัชนีหุ้นไทยร่วง 3 วันทำการติด จ่อหลุด 700 จุด หากวันนี้ไม่มีข่าวดีกระตุ้น ตลาดหุ้นเอเซียลงต่อ มีหวังได้ลงไปเก็บของต่ำกว่า 700 จุด ที่สำคัญวันศุกร์ท้ายสัปดาห์  ไม่ควรถือหุ้นกลับบ้าน ให้ชัวร์อยู่เฉย ๆ ลดความเสี่ยงวันหยุดเสาร์-อาทิตย์ ดีกว่า 
*** ดัชนีวานนี้ทำปิด 718.99 จุด ร่วงอีก 12.81 จุด มูลค่าซื้อขาย 18,767.68 ล้านบาท  
*** หุ้นร่วงเละเป็นโจ๊ก ทั้งสถาบัน กองทุน พอร์ตเทรดบล.และต่างชาติ ช่วยกันขนหุ้นใหญ่ ออกมาถล่มขาย วานนี้ต่างชาติขายหนักอีก 1,354 ล้านบาท 



สิทธิชัย
***  บ้านปู (BANPU ) ถูกขายราคาลงหนัก 28 บาท หลุด 600 จุดมาปิด 590 บาท ผลหนึ่งจากราคาที่ขึ้นมาสูง ขายตอนนี้ยังกำไร ปล่อยไว้นานมีโอกาสลงได้อีก ส่วนคนไม่มีหุ้นใจเย็น ๆ รอร่วงสะเด็ดน้ำแล้วค่อยเก็บ 
*** หุ้น EE  ( อีเทอเนิล เอนเนอยี ) ทำซ่า ลุกขึ้นมาเรียกแขก ช่วงบ่ายล่อราคาขึ้นไป 1.56 บาท บวก 20 สตางค์ แล้วลากลงมาทุบ ก่อนกระตุกไปปิด 1.41 บาท บวก 5 สตางค์....เสียวไส้จริง ๆ หุ้นตัวนี้กำลังจะเรียกมาเชือดรอบให้ ต้องระวังกันมาก ๆ
*** เซ็นทรัลอุตสาหกรรมกระดาษ ( CPICO ) อยู่ระหว่างการดำเนินการตามแผนฟื้นฟูกิจการ ขายหุ้นเพิ่มทุนสำเร็จกว่า 1 พันล้านหุ้น ราคา 10 สตางค์ ให้กลุ่มนักธุรกิจ 9 ราย ถือหุ้นรวม 78 %  แม้ว่าหุ้นตัวนี้ยังไม่กลับมาซื้อขาย แต่ที่น่าสนใจตรงที่ “ วิโรจน์ ธนาลงกรณ์” เศรษฐีหุ้นอันดับ 5 ของไทย เจ้าของชุดชั้นใน “ซาบีน่า” ( SABINA ) เข้าไปถือ CPICO ด้วยจำนวนไม่น้อย 21.75 % ไม่รู้เป้าหมายจริง ๆ 
*** “สิทธิชัย ลีสวัสดิ์ตระกูล” จ้าวโปรเจ็ค หาเงินทุนชุดใหญ่ 2 พันล้านบาท ออกหุ้นเพิ่มทุน แตกพาร์ ดึงต่างชาติถือหุ้น กินรวบเหล็ก BRP  ตั้งบริษัทย่อยทำขนส่ง ยังมีอะไรอีกที่ “เจ้าสัว (หมู ) น้อย ” ไม่ได้ทำ